open-index/open-wikipedia-markdown huggingface dataset:
Johannes Stark

**Johannes Stark** (15. huhtikuuta 1874 Schickenhof, Baijeri – 21. kesäkuuta 1957) oli merkittävä 1900-luvun fyysikko, joka sai Nobelin fysiikanpalkinnon.

## Elämäkerta
Stark aloitti opintonsa Bayreuthin kymnaasissa ja jatkoi Regensburgissa. Yliopisto-opinnot alkoivat Münchenin yliopistossa, jossa hän opiskeli fysiikkaa, matematiikkaa, kemiaa ja kristallografiaa. Hänen virka-aikansa alkoi 1894. Hän valmistui tohtoriksi 1897.

Stark työskenteli lukuisissa viroissa Fysiikan instituutissa vuoteen 1900 saakka, jolloin hän aloitti palkattomana luennoitsijana Göttingenin yliopistossa. Hän työskenteli ja tutki lukuisissa yliopistoissa, kuten Greifswaldin yliopistossa. Hän sai vuonna 1919 Nobelin palkinnon "Doppler-ilmiön löydöstä ohenneessa kaasussa virtaavista positiivisista ioneista ja spektriviivojen jakamisesta sähkökentässä". Näistä jälkimmäinen tunnetaan Starkin ilmiönä. Hän jäi eläkkeelle 1939.

Stark julkaisi yli 300 esitelmää käsitellen lähinnä sähköä ja siihen liittyviä aiheita.

## Lähteet

## Aiheesta muualla
*Biografia Nobel-säätiön sivuilla
Ҋ

**Ҋ** on kyrillinen kirjain. Se on kiltinänsaamen aakkosten neljästoista kirjain. Sen pohjana on kyrillinen и, johon on lisätty lyhyysmerkki ja häntä.

## Ääntäminen
Ҋ ääntyy kiltinänsaamessa soinnittomana palataalisena approksimanttina //. Sen asemesta voidaan käyttää myös kirjainta ј.
Mika Törönen

**Mika Törönen** (s. 28. marraskuuta 1968, Pirkkala) on suomalainen taidemaalari.

Törönen tekee Helsinki-aiheisia maalauksia ja muotokuvia. Hän on opiskellut Australian Sydneyssä *Julian Ashton Art Schoolissä* vuonna 1999.

## Lähteet
*Suomen kuvataiteilijat, verkkomatrikkeli
Asta Ovaska

**Asta Helena Ovaska** (o.s. **Hovi**, s. 29. heinäkuuta 1963 Ruotsinpyhtää) on suomalainen kuulantyöntäjä. Ovaska saavutti 11 suomenmestaruutta ulkoradoilla peräkkäisinä vuosina 1983–1993. Hänen ennätystuloksensa 18,57&nbsp;metriä vuodelta 1989 on voimassa oleva Suomen ennätys. Ovaska on voittanut kuulantyönnössä eniten suomenmestaruuksia. Hän saavutti vielä vuosina 1999 ja 2000 SM-hopeaa palattuaan kilpakentille tauon jälkeen. Ovaskan seura on Ruotsinpyhtään Kisailijat.

Ovaska kilpaili arvokisoissa ulkoradoilla kolmasti ja hallissa kaksi kertaa. Stuttgartin EM-kisoissa 1986 hän oli karsinnassa 15:s eikä selviytynyt loppukilpailuun. MM-kisoihin hän osallistui Roomassa 1987 ja Tokiossa 1991 ja jäi molemmilla kerroilla karsinnassa sijalle 17. Sisäratojen EM-kilpailuissa hän sijoittui kuudenneksi Madridissa 1986 halliennätyksellään 17,84 ja kahdeksanneksi Budapestissa 1988.

## Saavutukset
;Ulkoradat:
*SM-kulta 1983, 1984, 1985, 1986, 1987, 1988, 1989, 1990, 1991, 1992, 1993
*SM-hopea 1979, 1999, 2000
*SM-pronssi 1982

;Sisäradat:
*SM-kulta 1984, 1985, 1986, 1988, 1989, 1990, 1992
*SM-pronssi 1979, 1981

;Ennätykset:
*Ulkoradat: 18,57 m SE
*Sisäradat: 17,84 m

## Lähteet
*
Charles Lane

**Charles Lane** (26. tammikuuta 1905 San Francisco, Kalifornia – 9. heinäkuuta 2007) oli yhdysvaltalainen näyttelijä.

Lane esiintyi lukuisissa rooleissa elokuvissa ja televisio-ohjelmissa. Hän esiintyi muun muassa useissa Frank Capran elokuvissa, kuten *[[Mr. Smith lähtee Washingtoniin]]* (1939), *[[Arsenikkia ja vanhoja pitsejä]]* (1944) ja *[[Ihmeellinen on elämä]]* (1946). 

Lane kuului Screen Actors Guildin perustajajäseniin. Hän oli vuodesta 1932 naimisissa Ruth Covellin kanssa, ja avioliitto kesti Covellin kuolemaan saakka 2002. 

Lane kuoli 102-vuotiaana 9. heinäkuuta 2007.

## Lähteet
Ӡ

**Ӡ** on kyrillinen kirjain. Se on abhaasin aakkosten 19. kirjain. Se on muunnelma kyrillisestä kirjaimesta з.

## Ääntäminen
Ӡ ääntyy abhaasissa soinnillisena alveolaarisena affrikaattana //.
Ӥ

**Ӥ** on kyrillinen kirjain. Se on udmurtin aakkosten kolmastoista kirjain. Sen pohjana on kyrillinen и, johon on lisätty treema.

## Ääntäminen
Ӥ ääntyy udmurtissa laveana suppeana etuvokaalina //.
Luettelo suksilajien maailmancupeissa eniten osa- ja kokonaiskilpailuvoittoja saavuttaneista urheilijoista

Tämä on **luettelo eniten suksiurheilulajien maailmancupien henkilökohtaisia osakilpailuita ja kokonaiskilpailuita voittaneista urheilijoista**. Aktiiviurheilijat on lihavoitu.

## Osakilpailuvoitot
*Päivitetty 19.3.2018.*

## Kokonaiskilpailun voitot

## Lähteet
Gallons of Rubbing Alcohol Flow Through the Strip

**"Gallons of Rubbing Alcohol Flow Through the Strip"** on yhdysvaltalaisen grungeyhtye Nirvanan kappale vuodelta 1993. Se julkaistiin vuonna 1993 yhtyeen viimeisellä studioalbumilla *[[In Utero]]*. Kappale on 7:34 pitkä ja on piilotettu albumin "All Apologies" kappaleeseen. Kappale alkaa 24 minuutin kohdalla All Apologiesin jälkeen.

"Gallons of Rubbing Alcohol Flow Through the Stripin" äänitti tammikuussa vuonna 1993 Craig Montgomery Rio de Janeirossa Brasiliassa. Kappaleesta julkaistiin *In Utero* -albumin promotilaisuuksiin single Englantiin. Kappale esitettiin ainoan kerran livenä vuonna 1993 Hollywood Rock -festivaalien sound checkissä Rio de Janeirossa.
Metsälehväsammalet

**Metsälehväsammalet**  (*Plagiomnium*) on sammalten suku, johon kuuluu 9 Suomessa kasvavaa lajia. Niiden taksonomia on muuttumassa. Monet lehväsammalet ovat Suomessa alueellisesti uhanalaisia. 

## Ulkonäkö ja koko
Lehväsammalilla on muihin sammaliin verrattuna isot lehdet.

## Elinympäristö
Lehväsammalia kasvaa lehtomaisissa metsissä maassa, kivien päällä ja nurmikon seassa. 

## Lajeja

*Idänlehväsammal (*Plagiomnium drummondii*)
*Isolehväsammal (*Plagiomnium medium*)
*Korpilehväsammal (*Plagiomnium ellipticum*)
*Lehtolehväsammal (*Plagiomnium affine*)
*Metsälehväsammal (*Plagiomnium cuspidatum*)
*Nokkalehväsammal (*Plagiomnium rostratum*)
*Pohjanlehväsammal (*Plagiomnium curvatulum*)
*Poimulehväsammal (*Plagiomnium undulatum*)
*Tihkulehväsämmal (*Plagiomnium elatum*)

## Lähteet

## Aiheesta muualla
* Tauno Ulvinen, Kimmo Syrjänen ja Susanna Anttila (toim.), Suomen sammalet - levinneisyys, ekologia, uhanalaisuus, Suomen ympäristökeskus, Helsinki 2002, ISBN 952-11-1153-4 (PDF), painetussa muodossa ISBN 952-11-1152-6 (nid.)
So Little Time

**So Little Time** on Eric Cohenin ja Tonya Hurleyn tv-sarja nuorille tytöille. Pääosissa näyttelevät Mary-Kate ja Ashley Olsen. Ashley näyttelee Chloe Carlsonia ja Mary-Kate Riley Carlsonia. Tytöt ovat itse osallistuneet tv-sarjan käsikirjoitukseen ja Ashley puvustukseen. Kaikki jaksot on kuvattu Malibussa. Televisiosarjaan perustuen on julkaistu myös kirjoja.

## Näyttelijät

* Mary-Kate Olsen – Riley Carlson (18 jaksoa, 2001-2002)
* Ashley Olsen – Chloe Carlson (18 jaksoa, 2001-2002)
* Taylor Negron – Manuelo Del Valle (16 jaksoa, 2001-2002)
* Jesse Head – Larry Slotnick (16 jaksoa, 2001-2002)
* Clare Carey – Macy Carlson (16 jaksoa, 2001-2002)
* Eric Luntes – Jake Carlson (16 jaksoa, 2001-2002)
* Natashia Williams – Tedi (8 jaksoa, 2001-2002)
* Wendy Worthington – Ellen Westmore (5 jaksoa, 2001)
* Ben Easter – Lennon Kincaid (4 jaksoa, 2002)
* Brandon Tyler – Travis Morgan (3 jaksoa, 2001)
* Hilary Adahms – johtaja (3 jaksoa, 2002)
* Sonia Curtis – rouva Jenkins (2 jaksoa, 2001-2002)
* Alli Danziger – tarjoilija (2 jaksoa, 2001-2002)
* Amy Davidson – Cammie Morton (2 jaksoa, 2001-2002)
* David Bonfadini – senior High Schoolin oppilas (2 jaksoa, 2001)
* Susan Lanier – (2 jaksoa, 2001)
* A. Catherine King – Miranda 'Randie' Walker (2 jaksoa, 2002)
* Ann Marie Crouch – (ei tietoa jaksoista)

## So Little Time -kirjasarja

# Deittailun alkeet
# Edustuskundi
# Ei voi olla totta!
# Vain meidän kesken
# Sisäpiirin bileet
# Salainen ihastus
# Suoraa puhetta
# Rakkaustesti
# Joukkuepeliä
# Kundikäsikirja
# Ranskalainen juttu
# Ikuiset bestikset

## Aiheesta muualla
* 
* Sarjan virallinen sivusto
Ilkka Rautio

**Ilkka Jussi Rautio** (s. 24. kesäkuuta 1950 Rovaniemi) on suomalainen juristi ja entinen korkeimman oikeuden jäsen eli oikeusneuvos. Hän valmistui oikeustieteen kandidaatiksi vuonna 1974 ja sai varatuomarin arvon 1977. Hän on työskennellyt pitkään oikeusministeriössä mm. lainsäädäntöneuvoksena osallistuen rikoslain kokonaisuudistukseen. Oikeusministeriöstä hän siirtyi eduskunnan oikeusasiamiehen kansliaan esittelijäneuvokseksi ja kansliapäälliköksi. Eduskunnan apulaisoikeusasiamieheksi hänet valittiin vuosiksi 2001–2005. Korkeimman oikeuden jäseneksi hänet nimitettiin 1. lokakuuta 2005.

Rautio toimi toukokuussa 2009 mietintönsä jättäneen oikeus- ja sisäasiainministeriöiden asettaman esitutkinta- ja pakkokeinolainsäädännön kokonaisuudistusta valmistelleen toimikunnan puheenjohtajana.

## Lähteet
*Ilkka Raution cv Korkeimman oikeuden sivuilla.

### Viitteet
Sojuz TM-16

**Sojuz TM-16** oli 16. avaruuslento Mir-avaruusasemalle. Se oli kolmas Venäjän avaruusjärjestön Sojuz-lento. Laukaisu tapahtui Baikonurista 24. tammikuuta 1993. Paluu tapahtui 22. heinäkuuta 1993 eli lento kesti 179 vuorokautta. Lennon nimi oli Вулка́н, Tulivuori.

Alus käytti APAS-89-telakointijärjestelmää ja telakointi tapahtui Kristalli-moduuliin eikä Kvantti-moduuliin. Telakointijärjestelmä oli kehitelmä Neuvostoliiton telakointijärjestelmästä Apollo-Sojuz-lennolla; lento valmisteli tässä mielessä yhteistoimintaa NASAn kanssa – Sukkula-Mir- ja Sojuz-ISS-telakointeja.

## Miehistöt
Avaruuteen laukaistut
* Gennadi Manakov päällikkö
* Aleksandr Poleštšuk

Maahan palanneet
* Gennadi Manakov päällikkö
* Aleksandr Poleštšuk
* Jean-Pierre Haigneré (ESA)

## Lähteet

## Aiheesta muualla
* space.kursknet.ru  
* spacefacts.de
How Many More Times

**”How Many More Times”** on brittiläisen rockyhtye Led Zeppelinin kappale. Se julkaistiin vuonna 1969 yhtyeen ensimmäisellä albumilla *[[Led Zeppelin (albumi)|Led Zeppelin]]* ja on albumin viimeinen kappale. Kappale on yli kahdeksanminuuttinen ja on albumin pisin raita. 

"How Many More Times" lopetti Led Zeppelinin keikat yhtyeen varhaisilla kiertueilla.

Kappale alkaa rumpali John Bonhamin cymbalin soitolla ja basisti John Paul Jonesin bassokompilla, johon mukaan tulee kitaristi Jimmy Pagen kitarariffi. Kappaleen tekijöiksi on merkitty Page, Bonham ja Jones.
Pähkinäallergia

**Pähkinäallergia** tarkoittaa yliherkkyyttä pähkinöille. Virheellisesti pähkinäallergiaksi nimitetään joskus manteli- ja maapähkinäallergiaakin. Maapähkinä kuuluu kuitenkin palkokasveihin, ja manteli on puolestaan hedelmän siemen. Pähkinäallergia  on yksi pahimmista ruoka-aineallergioista: se aiheuttaa helposti vaarallisiakin allergiareaktioita (ks. anafylaktinen šokki), eikä se helpota ajan kanssa. Vakavasta allergiasta kärsivien kannattaakin pitää mukanaan adrenaliiniruisketta anafylaktisten šokkien varalta. Allergiaan on kehitteillä useita erilaisia hoitoja, kuten rokote.

Maapähkinäallergia paranee huonommin kuin muut varhaislapsuuden ruoka-allergiat. Kyky sietää maapähkinää kehittyy itsestään arviolta 20 %:lle. Allergia voi ajan myötä helpottaa lapsilla, joilla se on ollut lievä ja joilla on vähemmän muita ruoka-allergioita. Useimmilla se jatkuu läpi elämän ja vaatii jatkuvasti huolellisuutta. 

Yleisimpiä pähkinäallergian oireita ovat suun ja kurkun kutiaminen, nielun kipu, oksentaminen, ripuli, iho-oireet, voimakas kutina, hengenahdistus ja mahdollinen anafylaktinen šokki.

Pähkinäallergikon on luettava tarkoin tuoteselosteet, koska tuotteet saattavat sisältää pähkinää, vaikka pähkinä ei varsinaisesti kuuluisikaan tuotteen sisältämään ruokaan.

## Lähteet

## Aiheesta muualla
* Ensiapu: Allerginen reaktio ja anafylaksia
Christoph Graupner

**Christoph Graupner** (13. tammikuuta 1683 – 10. maaliskuuta 1760) oli saksalainen barokkiajan säveltäjä ja cembalisti.

Graupner syntyi Hartmannsdorfissa Saksissa, ja sai varhaista musiikinopetusta sedältään, urkuri Nicolaus Kuesterilta. Graupner luki Leipzigissa lakia ja jatkoi musiikkiopintojaan Johann Kuhnaun johdolla.

Graupner sai vuonna 1709 toimen Hesse-Darmstadtin hovissa, ja vuonna 1711 hänestä tuli *Hofkapellmeister*. Hän vietti viimeiset vuotensa sokeana.

Graupnerin tuotantoon kuuluu muun muassa 113 sinfoniaa, 85 alkusoittosarjaa, 44 konserttoa, 8 oopperaa sekä kantaatteja.

## Lähteet
Rämerahkasammal

**Rämerahkasammal** (*Sphagnum angustifolium*) eli vanhalta nimeltään **jokasuonrahkasammal** on Suomessa yleinen rahkasammallaji.

## Ulkonäkö

Rämerahkasammalen pallomainen latvus on heleän vaaleanvihreä, verso sen alla vaaleamman kellanvihreä. Sillä on kaksi ulospäistä ja kaksi alaspäistä haaraa, jotka peittävät vaalean varren. Rämerahkasammalen varsilehti on kolmiomainen. Kasvin latvuksen kasvaessa sen alaosa kuolee ja muuttuu vähitellen turpeeksi. Itiöpesäkkeet ovat sillä tavallisia.

## Levinneisyys
Rämerahkasammal kasvaa pohjoisella pallonpuoliskolla lauhkealla ja viileällä vyöhykkeellä. Se on koko Suomessa yleinen.

## Elinympäristö
Rämerahkasammal kasvaa yleisenä rämeillä, mutta viihtyy myös muilla suotyypeillä. Se viihtyy vähäravinteisten soiden väli- ja mätäspinnoilla.

## Lähteet

## Aiheesta muualla
* Luopioisten kasvisto: Rämerahkasammal
Blind Blake

**Arthur ”Blind” Blake** (noin 1895&ndash;1897 mahdollisesti Jacksonvillessä, Floridassa &ndash; noin 1937)  oli sokea yhdysvaltalainen blueskitaristi- ja laulaja. Hän sai 1920- ja 1930-luvuilla huomattavaa mainetta omintakeisen ragtime-soittotyylinsä kehittäjänä ja häntä kutsutaan usein nimellä "The King Of Ragtime Guitar" ("ragtime-kitaran kuningas"). Blind Blake levytti omalla nimellään 79 kappaletta Paramount Recordsille 1920-luvun lopulla ja 1930-luvun alussa ja teki yhteistyötä muun muassa Gus Cannonin, Papa Charlie Jacksonin, Irene Scruggsin, Ma Raineyn ja Ida Coxin kanssa.

Monista Blaken levytyksistä on tullut varhaisbluesin klassikoita. Näitä ovat esimerkiksi "Early Morning Blues," "Too Tight," "Skeedle Loo Doo Blues," "That Will Never Happen No More," "Southern Rag," "Diddie Wa Diddie," "Police Dog Blues," "Playing Policy Blues" ja "Righteous Blues".

Huolimatta suosiostaan, levytysten suuresta määrästä ja merkityksestään Blaken elämästä on säilynyt hyvin vähän varmistettavaa tietoa. Ainoa säilynyt valokuva Blakesta on elokuulta 1926, jonka perusteella syntymävuodeksi on arvioitu 1895&ndash;1897. Paramount kertoi Blaken syntymäpaikaksi Jacksonvillen, mutta tietoa ei ole varmistettu. Sheldon Harrisin *Blues Who's Who* ehdottaa Blaken oikeaksi nimeksi Arthur Phelps, mutta Blake itse kertoo vuoden 1929 levytyksessä "Blind Arthur's Breakdown" nimekseen Arthur Blake. "Southern Ragillä" Blake laulaa hetkittäin geecheen murteella, jonka perusteella hänen on epäilty syntyneen Georgiassa. Chicagossa hänet nähtiin ensi kertaa 1920-luvun puolivälissä.

Blind Blaken ura loppui vuonna 1932 Paramountin konkurssin myötä, jonka jälkeiset vaiheet Blaken elämässä ovat arvailujen varassa. Huhuja hänen murhastaan pian Paramount-uran päätyttyä ei ole pystytty vahvistamaan poliisiarkistoista. Luultavasti Blake muutti takaisin Jacksonvilleen ja eli siellä muutamia vuosia - ehkä vuoteen 1937.  Mary Elizabeth Barniclen *Archive of Folk Song*-retkikunta, joka vieraili tällä alueella ei kuitenkaan tavannut Blakea.

Blake valittiin Blues Hall of Fameen vuonna 1990.

Myös Bahamasaarilla 1950-luvulla suosittu muusikko Blake Alphonso Higgs on käyttänyt nimeä "Blind Blake". Samoin jazzkitaristi Eddie Langin nimi on eräissä levytyksissä ollut "Blind Blake".

## Lähteet

 
## Aiheesta muualla
* Kuvitettu diskografia
* Blind Blake, The King Of Ragtime Guitar 
* Blind Blake Allmusicissa
Sporting

**Sporting** on urheiluun ja urheilullisuuteen viittaava englannin kielen sana. Se esiintyy muun muassa seuraavien urheiluseurojen nimissä:

* Defensor Sporting Club, uruguaylainen urheiluseura
* Real Sporting de Gijón, espanjalainen urheiluseura
* Royal Charleroi Sporting Club, belgialainen urheiluseura
* Sporting Clube de Braga, portugalilainen urheiluseura
* Sporting Clube de Portugal, portugalilainen urheiluseura
* Sporting Clube Olhanense, portugalilainen urheiluseura
* Sporting Kansas City, yhdysvaltalainen urheiluseura
* Sporting Kristina, suomalainen urheiluseura
* Sporting Toulon Var, ranskalainen urheiluseura.
Heterahkasammal

**Heterahkasammal** (*Sphagnum  warnstorfii*) on Suomessa melko yleinen ravinteikkaiden soiden rahkasammallaji. 

## Ulkonäkö
Heterahkasammal kasvaa 8–10 cm korkeaksi. Sen pallomainen latvus on usein punertava, varjoon jäävät osat jäävät vihreiksi. Varsi on kapeampi ja hailakampi. Sen ulospäisten haarojen lehdet ovat viidessä rivissä. Heterahkasammalen varsilehti on kielimäinen ja se ei ole risakärkinen. Sillä on kaksi ulospäistä ja kaksi alaspäistä haaraa.

## Elinympäristö
Heterahkasammal kasvaa lähteisillä soilla, keskiravinteisissa korvissa ja lettorämeillä. Se on tunnuslaji, joka osoittaa rämeen lettoisuutta.

## Lähteet
Puistolemmikki

**Puistolemmikki** eli **lehtolemmikki** (*Myosotis sylvatica*) on Suomessa luonnonvaraisena kasvava lemmikkilaji, jota myös viljellään puistoissa ja puutarhoissa koristekasvina.

## Ulkonäkö ja koko
Puistolemmikki kasvaa 15–20 cm korkeaksi. Sen lehdet ovat vaaleanvihreät, soikeat. Kukkavarsi on kaareva, ja siinä on muutamia haaroja. Vaaleansiniset kukat ovat halkaisijaltaan 5–8 mm, nuppuina vaaleanpunaiset, avoimina heleän vaaleansiniset ja keskeltä keltaiset. Kasvi kukkii touko-kesäkuussa. Puistolemmikki muistuttaa paljon peltolemmikkiä: sen kukat ovat isommat, kun taas peltolemmikin terälehdet ovat pyöreämmät.

## Levinneisyys
Puistolemmikkiä tavataan Keski-, Itä- ja Pohjois-Euroopassa.

## Elinympäristö
Puistolemmikki on alkuperäinen lehtometsien kasvi, mutta sitä kasvaa puutarhakarkulaisena monenlaisissa aurinkoisissa paikoissa.

## Lähteet

## Aiheesta muualla
*Kasviatlas: Puistolemmikin levinneisyys Suomessa
*Pinkka, Lajintuntemuksen oppimisympäristö: Puistolemmikki (''Myosotis sylvatica'')
*Luontoportti: Puistolemmikki (''Myosotis sylvatica'')
*ITIS: ''Myosotis sylvatica'' 
*United States Department of Agriculture (USDA): ''Myosotis sylvatica''
Teemu Paakkarinen

**Teemu Paakkarinen** (s. 5. lokakuuta 1983 Lappeenranta) on suomalainen jääkiekkoilija. Paakkarinen on SaiPan kasvatti. Hän ei saanut sopimuksta SaiPan kanssa kaudella 2008–2009, joten hän pelasi muun muassa Mikkelin Jukureissa Mestistä. Pelityylinä hänellä on kova karvauspeli, taklaukset ja vastustajan taitopelaajien häiritseminen. Kaudeksi 2009–2010 Paakkarinen solmi sopimuksen KooKoon kanssa.

## Lähteet
*
*Koponen ja Paakkarinen uusia KooKoo-hyökkääjiä
Ondine

**Ondine** on suomalainen vuonna 1985 perustettu taidemusiikkiin erikoistunut levy-yhtiö. Se on julkaissut yli 600 CD-, SACD- ja DVD-levyä.

Levy-yhtiön alkuperäinen tarkoitus oli julkaista vuosittain yksi live-taltiointi Kuhmon kamarimusiikkifestivaaleilta. Kuitenkin jo merkin neljäs julkaisu, Einojuhani Rautavaaran ''Thomas''-ooppera, sai laajaa kansainvälistä huomiota, ja yhtiö laajensi toimintaansa muuhunkin taidemusiikkiin. Yhtiön perustaja ja toimitusjohtaja on Reijo Kiilunen. Vuodesta 2009 Ondine on ollut osa Naxos-ryhmää. Ondine on julkaissut levytyksinä lähes koko Einojuhani Rautavaaran sävellystuotannon. Vuonna 1996 julkaistu taltiointi Rautavaaran 7. sinfoniasta *Angel of Light* oli kansainvälinen menestys, ja levyä on myyty jo yli 100 000 kpl.

Ondine on voittanut useita palkintoja mm. Cannesissa (MIDEM) sekä Gramophone-lehden, BBC Music Magazinen, ja International Classical Music Awards (ICMA):n, Echon ja Preis der deutschen Schallplattenkritikin palkintosarjoissa. ICMA (International Classical Music Awards) valitsi Ondinen vuoden levymerkiksi 2012. Levymerkille ovat levyttäneet muun muassa pianistit ja kapellimestarit Vladimir Ashkenazy, Hannu Lintu, Leif Segerstam, Ralf Gothóni, Paavali Jumppanen ja Olli Mustonen, laulajat Soile Isokoski, Karita Mattila, Camilla Nylund, Monica Groop, Jorma Hynninen ja Matti Salminen; viulisti Pekka Kuusisto sekä Radion sinfoniaorkesteri ja Kronos-kvartetti.

## Lähteet

## Aiheesta muualla

* Yhtiön kotisivut
Jasper Johns

**Jasper Johns** (s. 15. toukokuuta 1930 Augusta, Georgia, Yhdysvallat) on yhdysvaltalainen kuvataiteilija. Johnsin taide liitetään abstraktiin ekspressionismiin, pop-taiteeseen ja neo-dadaismiin. Hänet tunnetaan varsinkin Yhdysvaltain lippua esittävistä teoksistaan, mutta myös arkielämän merkit kuten numerot ja kirjaimet olivat niissä usein mukana.

Johns opiskeli Etelä-Carolinan yliopistossa Columbiassa vuosina 1947–1948. Muutettuaan New Yorkiin hän tutustui Robert Rauschenbergiin vuonna 1952. Yhdessä he kehittivät 1950-luvun puolivälissä pop-taidetta.

Johnsin tunnetuimmat työt ovat 1950-luvulta. Vuonna 1958 hän piti New Yorkissa näyttelyn, joka koostui kollaaseista ja rakennelmista, joiden aineksina oli enimmäkseen Yhdysvaltain lippuja. Ne oli maalattu vahatekniikalla erilaisina muunnelmina. Muita Johnsin paljon käyttämiä aiheita ovat maalitaulut, numerot ja kirjaimet.
 
Rauschenbergin kanssa he loivat Dadan ja Marcel Duchampin readymade-taiteen hengessä teoksia, joissa käytettiin arkisia esineitä ja mitä moninaisimpia materiaaleja. 1970-luvulla hän pyrki entistä persoonallisempiin töihin, mutta korosti silloinkin ajatusta siitä että ei tiedä mitään taiteesta.

Johns pyrki poistamaan rajan maalauksen ja veistotaiteen väliltä tekemällä maalauksista osittain kolmiulotteisia. Toisaalta hän pyrki häivyttämään rajaa taiteen ja arkiesineiden väliltä. Värien avulla Johns toi esille visuaalisen ja verbaalisen kokemuksen eroa esimerkiksi kirjoittamalla harmaaksi maalattujen esineiden värit niiden pintaan teksteinä.
## Lähteet

## Aiheesta muualla

*The Museum of Modern Art, New York
*Timeline of Art History | The Metropolitan Museum of Art
*
Gas Gas

**Gas Gas** on vuonna 1985 perustettu espanjalainen moottoripyörä- ja mönkijävalmistaja. Gas Gas on erikoistunut enduro-, motocross- ja trialpyöriin. Gas Gas on markkinajohtaja maailmassa trialpyörien valmistuksessa. Yrityksen kotipaikka on Girona, joka sijaitsee Pohjois-Kataloniassa.

## Historia
Gas Gas on valmistanut ja myynyt moottoripyöriä vuodesta 1985, jolloin valmistettavana pyöränä olivat trialpyörät. Suurin osa Gas Gas-malleista valmistetaan edelleen Saltissa, joka sijaitsee lähellä Gironaa. Vuonna 1989 yhtiö aloitti enduro- ja motocrosspyörien valmistuksen. Mönkijöiden valmistus alkoi vuonna 2002.

### Gas Gas moottoriurheilussa
Gas Gas on menestynyt moottoriurheilussa. Espanjalainen trialtähti Adam Raga on Gas Gas -pyörällään moninkertainen maailmanmestari sekä sisä- että ulkoluokassa. Myös suomalainen Petteri Silván ajoi Gas Gas -pyörällä kun hän voitti enduron MM-sarjan vuonna 1999. Gas Gas osallistuu MotoGP-sarjaan kaudella 2023 Tech3-tallin KTM RC16-moottoripyörällä, jossa on gironalaismerkin tunnukset.

## Mallit

Gas Gasin erikoisalaa on trial-pyörät, mutta se valmistaa niiden lisäksi myös kevytmoottoripyöriä ja mopoja.

## Lähteet

## Aiheesta muualla
*  Gas Gasin sivut   
*  Gas Gas -trialpyörät JOA Internationalin sivustolla
Robert Smit

**Robert Smit** on ammattimainen trance-DJ. Hän on Ferry Corstenin työtoveri. He ovat yhdessä perustaneet Tsunami Records -nimisen levy-yhtiön.
Peltolemmikki

**Peltolemmikki** (*Myosotis arvensis*) on sievä sinikukkainen kaksivuotinen kasvi. Se on Suomessa muinaistulokas. Peltolemmikin voi sekoittaa mäkilemmikkiin (*Myosotis ramosissima*), hietalemmikkiin (*Myosotis stricta*) tai kukkimattomana ketohärkkiin (*Cerastium arvense*).

## Ulkonäkö ja koko
Peltolemmikki kasvaa 10–40 cm korkeaksi, sen lehdet ovat vaaleanvihreät, soikeat. Vaaleansiniset kukat ovat halkaisijaltaan 3–4 mm, nuppuina vaaleanpunaiset, avoimina heleän vaaleansiniset ja keskeltä keltaiset. Peltolemmikki kukkii kesäkuusta syyskuuhun. 

## Levinneisyys
Peltolemmikkiä tavataan koko Euroopassa Islantia myöten. Se puuttuu vain pohjoisimmasta Lapista ja Kuolan niemimaalta.

## Elinympäristö
Peltolemmikki kasvaa valoisilla paikoilla kuten pelloilla, tienvarsilla ja puutarhoissa.

## Lähteet

## Aiheesta muualla
* Kasviatlas: Peltolemmikin levinneisyys Suomessa
* Pinkka, Lajintuntemuksen oppimisympäristö: Peltolemmikki (''Myosotis arvensis'')
* Luontoportti: Peltolemmikki (''Myosotis arvensis'')
* Valokki - nettikasvio: Peltolemmikki (''Myosotis arvensis'')
* ITIS: ''Myosotis arvensis'' 
* United States Department of Agriculture (USDA): ''Myosotis arvensis''
Legio XX Valeria Victrix

**Legio XX Valeria Victrix** (*Legio XX Valeria Victrix Antoniniana Deciana*) oli roomalainen legioona, jonka Augustus perusti noin vuonna 31 eaa.. Legioonan tunnus oli villisika.  Legioonan nimi merkitsee suunnilleen ”Urhea ja voitokas”. Legioona palveli Hispaniassa, Illyriassa ja Germaniassa, kunnes se vuonna 43 jaa. osallistui Britannian valloitukseen. Britanniasta tuli legioonan pysyvä asemapaikka aina 300-luvulle saakka.

Illyriassa Valeria Victrix kuului Tiberiuksen armeijaan, joka taisteli markomanneja vastaan vuonna 6 jaa. Roomalaisten hävittyä Teutoburgin taistelun Valeria Victrix siirrettiin turvaamaan Germanian raja-alueita. Legioonan asemapaikkana oli Oppidum Ubiorum, nykyinen Köln. 

Vuonna 43 jaa. Valeria Victrix oli yksi Britannian vallanneista neljästä legioonasta. Legioonan pääasemapaikaksi tuli Camulodunum, nykyisessä Colchesterissa. Vuonna 60 tai 61 Valeria Victrix oli kukistamassa Boudiccan johtamaa kapinaa. On mahdollista, että legioonan nimi *Valeria Victrix* on peräisin kapinan menestyksellisestä tukahduttamisesta. Britanniassa legioona luultavasti osallistui myös Hadrianuksen vallin rakentamiseen.

## Kirjallisuutta
*
Pelastuspartio Pellekaija Pum

**Pelastuspartio Pellekaija Pum** on MTV3 ja MTV Juniori -kanavilla esitetty lastenohjelma, jossa käydään läpi erilaisia asioita, jotka ovat tärkeitä tietää. Ohjelmassa lauletaan ja soitetaan elävää musiikkia. Ohjelma kuvattiin touko-kesäkuun vaihteessa vuonna 2005 Hyvinkäällä ja Helsingissä, ja esitettiin vuoden 2006 tammikuusta lähtien. Sen käsikirjoittajat ovat Pekka Tonttila ja Tuula Tonttila.

## Jaksot
# Viisas vekotin 1 ja 2.
# Sammuttimen kokoinen juttu, Munkit pipariksi
# Operaatio numero 112, Numerot on tärkeitä
# Tikusta asiaa, Taas tikusta asiaa
# Kynttilää molemmista päistä, Majesteetillinen operaatio
# Viiden tähden keittiö, Poppaa ja soppaa
# Operaatio Tikapuut, Oksalla ylimmällä
# Ensiapulaukkumies, Operaatio grillimestaruus
# Nuotiomuotia, Operaatio lettuja
# Kiehiset, Joko sytyttää?
# Sähköiset kommervenkit, Pyykkipäivän kommervenkit
# Tirehtöörin temppurata, Operaatio savumerkkejä

## Laulut
# Viisas vekotin, Ipanaorkesteri
# Pikku palomies, Pissapoika
# Tanssi numero 112, Taavetin oma napalaulu
# Tikusta asiaa, Mix mix nari nari
# Kynttilää molemmista päistä, Senkin Majesteettinne
# Älä sählää keittiössä, Noitasoppaa
# Tikapuut, Meidän katti
# Ensiapulaukkumies, Pellekaija Pum
# Keikarin kuudet vaatteet, Lettuja, lettuja
# Kiehiset, Hanslankarin saunalaulu
# Setä Sinisen sähköinen blues, Tikkerperi Pumpernikkeli Kommervenkki
# Ryömipä nyt, herra Tirehtööri, Intiaanimaassa

Sävelet ja sanat Pekka Tonttila

## Pääosissa / Orkesteri

## Sivuosissa

## Katso myös
*Pellekaija Pum ja Varaventtiili

## Aiheesta muualla
* Pellekaija Pum
*
Salme (kunta)

**Salme** on pienkauppala (alevik) ja entinen kunta Saarenmaalla, Virossa. Salme liitettiin osaksi uutta Saarenmaan kuntaa vuoden 2017 lokakuussa, jolloin siitä tuli Saarenmaan kuntaan kuuluva pienkauppala. 

Pinta-alaa kunnalla oli 115,07 neliökilometriä ja asukkaita siellä oli 1&nbsp;271 (1.1.2010). Salmen kunnanjohtajana toimi Kalmer Poopuu. 

Salmen naapurikunnat olivat Torgu ja Lääne-Saare.

Toisen maailmansodan aikana 8. lokakuuta 1944 Salmen Tehumardin kylässä käytiin Saksan ja Neuvostoliiton armeijoiden välillä Tehumardin taistelu. Taistelu oli yksi verisimpiä toisen maailmansodan taisteluita Saarenmaalla, ja se päättyi Neuvostoliiton voittoon. Taistelupaikalla sijaitsee nykyisin miekanmuotoinen monumentti sotilaiden muistolle.

Salmessa sijaitsee Salmen venehaudat.

## Kylät
Salmen kunnassa oli yksi pienkauppala (*alevik*), Salme, ja 24 kylää:

Anseküla, Easte, Hindu, Imara, Järve, Kaimri, Kaugatoma, Lahetaguse, Lassi, Lõmala, Lõu, Länga, Läätsa, Metsalõuka, Mõisaküla, Möldri, Rahuste, Suurna, Tehumardi, Tiirimetsa, Toomalõuka, Ula, Vintri, Üüdibe.

## Väestö
Vuonna 2011 Salmen kunnassa oli 1 018 asukasta, joista 1 008 (99,0 %) oli virolaisia, 6 (0,6 %) venäläisiä ja 9 (0,9 %) muita kansallisuuksia.

## Lähteet

## Aiheesta muualla
Dalby Söderskog

**Dalby Söderskog** on yksi Ruotsin kansallispuistoista. Se sijaitsee eteläisessä Skånen maakunnassa Dalbyn taajamassa ja kuuluu Lundin kuntaan. Kansallispuisto on pinta-alaltaan 36 hehtaarin suuruinen ja se muodostettiin vuonna 1918. Kansallispuistossa on jalojen lehtipuiden muodostamaa metsää, jossa on mannermaisia piirteitä.

## Lähteet

## Aiheesta muualla

* Lund: Dalby Söderskog, Dalby Hage  
* Länsstyrelsen Skåne 
* Sveriges nationalparker
Martha Graham

**Martha Graham** (11. toukokuuta 1894 Pittsburgh, Pennsylvania – 1. huhtikuuta 1991 New York) oli yhdysvaltalainen tanssija ja koreografi, joka oli yksi nykytanssin perustajista. 

Graham syntyi Pennsylvaniassa. Hän liittyi vuonna 1924 Greenwich Village Follies -ryhmään ja alkoi opettaa ja suunnitella koreografioita. Grahamin yhteiskunnallinen näkemys ja feministinen tietoisuus heijaistui hänen töissään, esimerkiksi Revolt-produktiossa 1927. Hän loi tanssitavan, joka oli kurinalainen mutta uudenaikainen: liike lähtee lantiosta, jonka kutistaminen ja laajentaminen ovat olennainen osa tanssia. Hän opetti 1930-luvulla Bennington Collegessa ja New Yorkin yliopistossa. Vuonna 1951 hän kuului Juilliard Schoolin tanssiosaston perustajajäseniin. New Yorkissa avattiin 1920-luvulla Grahamin oma tanssikoulu *Martha Graham Center of Contemporary Dance*, johon otettiin oppilaiksi vain naisia. 

Graham meni vuonna 1948 naimisiin Erick Hawkinsin kanssa. Graham lopetti tanssimisen 1960-luvun lopulla ja keskittyi myöhemmällä urallaan lähinnä koreografiaan. Hän kuoli keuhkokuumeeseen 96-vuotiaana. Presidentti Gerald Ford myönsi Grahamille vuonna 1976 Presidential Medal of Freedomin. *[[Time]]*-lehti nimesi hänet vuonna 1998 vuosisadan tanssijaksi. 

## Lähteet

## Kirjallisuutta
*
Diane Schuur

**Diane Schuur** (s. 10. joulukuuta 1953, Tacoma, Washington) on sokea yhdysvaltalainen jazz-laulaja ja -pianisti. Schuurin lempinimi on Deedles.

Schuur lauloi jo 10-vuotiaana countrya Holiday Inn -hotellilla. Omia laulujaan hän alkoi esittää teini-iässä. 

Schuurin ura alkoi edetä, kun Stan Getz kiinnostui hänestä kuultuaan Schuurin esiintymisen Montereyn jazzfestivaalilla 1979. Vuonna 1982 Schuur ja Getz esiintyivät yhdessä Valkoisessa talossa. 

Diane Schuur on voittanut Grammy-palkinnot vuosina 1986 ja 1987.

## Lähteet

## Aiheesta muualla
*Diane Schuurin kotisivut
HTU Stadi

**HTU Stadi ry** (alk. *Helsingin Työväen Uimarit r.y.*, vuosina 1994–2000 *Helsingin Työväen Uimarit HTU ry*) on helsinkiläinen uintiseura. Seurassa toimii useita eritasoisia harjoitusryhmiä, sisältäen myös triathlon- ja vammaisryhmät. Seura perustettiin vuonna 1920 nimellä Helsingin Työväen Uimarit, ja se on historiansa aikana saavuttanut mm. 12 SM-viestimestaruutta pitkällä radalla. Seura harjoittelee pääasiassa Jakomäessä, Itäkeskuksessa, Urheilutalolla, Malmilla, Pirkkolassa ja Mäkelänrinteessä sekä Kumpulassa ja Uimastadionilla. Aktiivisia uimareita HTU:ssa on noin 150. Seura on mukana Urheiluakatemia Urheassa ja sen valmennuskeskuksen toiminnassa.

Helsingin Työväen Uimarit voitti pitkän radan Suomen-mestaruuden miesten 4&nbsp;×&nbsp;200 metrin vapaauintiviestissä vuosina 1963 ja 1965–1968, miesten 4&nbsp;×&nbsp;100 metrin sekauintiviestissä vuosina 1953–1955, 1961 ja 1971, naisten 4&nbsp;×&nbsp;100 metrin vapaauintiviestissä vuonna 1950 sekä naisten 4&nbsp;×&nbsp;100 metrin sekauintiviestissä vuonna 1978. Henkilökohtaisten pitkän radan lajien Suomen-mestareita ovat Margit Leskinen, Hilkka Hietamäki, Aulis Kähkönen, Hilkka Piispa, Tapio Leskinen, Marja Vilja, Esa Lepola, Ulla Patrikka, Matti Kasvio, Juhani Teräsvuori, Riitta Lampinen, Arvo Järvinen, Mauri Johansson, Arto Lainekivi, Tina Salminen, Vesa Nykänen ja Heikki Mäki.

## Lähteet
* 

### Viitteet

## Aiheesta muualla
* Seuran kotisivut
Peltotaskuruoho

**Peltotaskuruoho** (*Thlaspi arvense*) on yksivuotinen, valkokukkainen, näyttävistä liduistaan helposti tunnistettava ristikukkaiskasvi.

## Ulkonäkö ja koko
Peltotaskuruoho kasvaa 20–40 senttimetriä korkeaksi. Sen lehdet ovat mutkalaitaiset ja nuolityviset. Kukat ovat pienet ja valkoiset, terälehtiä on neljä. Kukinto on varren latvassa, ja yksittäisten kukkien paikalle kasvaa pian litteä, ympyriäinen siemenkota, joka on ohuella varrella kiinni kasvin varressa. 

## Levinneisyys
Peltotaskuruoho on levinnyt ihmisen mukana koko Eurooppaan ja laajalti vastaavalle ilmastovyöhykkeelle muuallakin pohjoisella pallonpuoliskolla. Etelämpänä sitä tavataan Etiopiassa, Uudessa-Seelannissa ja Chilessä.

Suomessa peltotaskuruoho esiintyy yleisenä koko maassa paitsi pohjoisimmassa Lapissa. Etelä- ja Keski-Suomessa se on muinaistulokas, Keski- ja Pohjois-Lapissa uustulokas.

## Käyttö

Maanviljelyn näkökulmasta peltotaskuruoho on rikkakasvi, toisaalta sen lituhedelmiä kuivatetaan koristeeksi.

## Lähteet

## Aiheesta muualla
* Kasviatlas 2020: Peltotaskuruohon (''Thlaspi arvense'') levinneisyys Suomessa.
* Pinkka – Lajintuntemuksen oppimisympäristö: Peltotaskuruoho (''Thlaspi arvense'')
* Luontoportti: Peltotaskuruoho (''Thlaspi arvense'')
* Pohjolan kasvien pauloissa: ''Thlaspi arvense'' - peltotaskuruoho
* Den virtuella floran: Peltotaskuruohon levinneisyys pohjoisella pallonpuoliskolla.
* ITIS: ''Thlaspi arvense'' 
* United States Department of Agriculture (USDA): ''Thlaspi arvense'' 
* Flora of China: ''Thlaspi arvense''
José Manuel Jurado

**José Manuel Jurado Marín** (s. 29. kesäkuuta 1986 Sanlúcar de Barramedassa, Cádizin maakunnassa, Espanjassa) on espanjalainen jalkapalloilija, pelipaikaltaan keskikenttäpelaaja. Hän edustaa tällä hetkellä Englannin valioliigassa pelaavaa Watfordia.

## Ura
### Seurajoukkueet

Jurado on Atléticon paikallisvastustajan Real Madridin kasvatti ja oli yksi seuran reservijoukkueen Real Madrid Castillan tähdistä. Kaudella 2004–2005 hän oli mukana joukkueen noustessa muutaman vuoden tauon jälkeen takaisin Espanjan toiseksi korkeimmalle sarjatasolle Segunda Divisióniin. Realin edustusjoukkueeseen Jurado nousi ensimmäistä kertaa kaudella 2005–2006, jolloin hän tuli vaihdosta kentälle kolmessa sarjaottelussa. 

Jurado siirtyi Atléticoon 25. elokuuta 2006. Kahden Atléticossa vietetyn kauden jälkeen seura päätti lainata nuoren keskikenttäpelaajan Mallorcalle heinäkuussa 2008. Juradon kausi Mallorcalla onnistui erinomaisesti. Hän teki 35 ottelussa yhdeksän maalia ja antoi peräti kymmenen maaliin johtanutta syöttöä. Lehtitietojen mukaan englantilainen Aston Villa teki Juradosta kauden päätteeksi tuntuvan ostotarjouksen, mutta Atlético oli halukas pitämään pelaajan Madridissa. Lopulta marraskuussa 2009 nuori keskikenttäpelaaja solmi kesäkuuhun 2013 ulottuvan jatkosopimuksen Atléticon kanssa. Kauden 2009–2010 päätteeksi Jurado voitti Eurooppa-liigan Atléticon riveissä. Hän pelasi kaikkiaan yhdeksässä pelissä ja antoi kaksi maalisyöttöä. Vaikka Jurado ei pystynytkään vakiinnuttamaan paikkaansa joukkueen aloituskokoonpanossa hän oli ainoa pelaaja, joka pelasi kauden kaikissa 64 ottelussa (mukaan lukien liiga-, cup- ja euro-ottelut). 

31. elokuuta 2010 Jurado siirtyi saksalaiseen Schalkeen 13 miljoonan euron siirtokorvauksella. Hän teki joukkueen kanssa nelivuotisen sopimuksen. Schalkessa hän ei kuitenkaan saanut vakiinnutettua avauspaikkaa ja 31. elokuuta 2012 hän siirtyikin lainalle venäläiseen Spartak Moskovaan. Onnistuneen lainapestinsä, jonka aikana hän teki kolme ja syötti neljä maalia 18 ottelussa, jälkeen hän siirtyi Spartakiin pysyvällä siirrolla. 

Jurado siirtyi Watfordiin heinäkuussa 2015. Seuran manageri on Juradoa aikaisemmin Atléticossa valmentanut Quique Sanchez Flores.

### Maajoukkue

Jurado oli mukana Espanjan alle 17-vuotiaiden maajoukkueessa, joka ylsi hopealla vuoden 2003 maailmanmestaruuskilpailuissa Suomessa. Hän pelasi ensimmäisen alle 21-vuotiaiden maaottelunsa Espanjan paidassa syyskuussa 2006 Albaniaa vastaan.  Hän oli mukana myös kesällä 2009 Ruotsissa pelattavaissa alle 21-vuotiaiden EM-kisoissa. Jurado teki neljä maalia kahdeksassa pelaamassaan EM-karsintaottelussa ollen maansa paras maalintekijä.

## Lähteet

## Aiheesta muualla
* José Manuel Jurado Football Database -sivustolla
Montreal Nitro

**Montreal Nitro** on jääkiekkomaila jossa on käytetty nanoteknologiaa. Montreal käyttää mailoissa patentoitua Hyptoniitti-nanohartsia. Jääkiekkovalmistajista Montrealilla on yksinoikeus hyptoniittiin, jossa on hiilikuidun laminoinnissa käytettyyn epoksiin on lisätty vahvikkeeksi hiilinanoputkia.

Nitro-mailojen väri vaihtelee keltaisen, vihreän, oranssin ja punaisen välillä. Väri osoittaa mailan varren jäykkyyden.

Uusia Nitro-mailojen värejä ovat mm. sininen, tummanvihreä ja harmaa.

## Lähteet
*http://www.montrealhockey.com/index/en/home/company/uutiset/nano_maila.html 

## Aiheesta muualla
*Yle Prisma Studio: Nanomaila testitilaisuus Hakametsän jäähallissa Ke 5.9.2007
Lempinimi

**Lempinimellä** tarkoitetaan nimeä mille tahansa esineelle, asialle tai tapahtumalle. Tällöin niitä ei kutsuta niiden oikeilla nimillä. Monilla ihmisillä, kuten julkisuuden henkilöillä on lempinimiä.
Jopa kaupungit käyttävät lempinimeä, kuten Helsinkiä kutsutaan nimillä Hesa tai Stadi. Lempinimi liitetään usein myös kutsumanimeen, mutta kutsumanimen erottaa lempinimestä se, että kutsumanimen kantaja ei välttämättä pidä kantamastaan nimestä.

Lempinimet johdetaan usein nimestä, mutta kaikki lempinimet eivät välttämättä ole lähelläkään oikeaa nimeä.

Lempinimiä käytetään usein paljon, jos kyseisen henkilön nimi on pitkä tai yhdysnimi. 

Autoille on perinteisesti annettu lempinimiä. Suomalaisia autojen lempinimiä on tiedossa nelisentuhatta.

## Lähteet
Rakennuskustannusindeksi

**Rakennuskustannusindeksi** kuvaa rakennustöiden, rakennusmateriaalien ja muiden rakennuskustannusten hintakehityksen suhteellista muutosta. Indeksi julkaistaan kuukausittain, ja se on rakennusalalla yleisimmin käytetty rakennuskustannusten muutosta kuvaava lähde.
 
## Indeksityypit
Indeksejä lasketaan useita, viidelle eri talotyypille. Lisäksi lasketaan peruskorjausindeksit, ja erilaisia osaindeksejä. Asuinkerrostalon indeksi eli **kokonaisindeksi **on vakiintunut yleisimmin käytetyksi ja yleensä puhuttaessa rakennuskustannusindeksistä tarkoitetaan juuri sitä. Kaikki indeksisarjat jaotellaan joko ammattimaiseen tai omatoimiseen rakentamisen.

Indeksilaskennan pohjana ovat tietyt mallitalot. Asuinkerrostalon mallitaloina on kaksi rakennusta, kolmikerroksinen lamellitalo ja seitsemänkerroksinen tornitalo. Pientalon indeksi perustuu paikallarakennettuun pientaloon.

## Painoarvotettu indeksi

Rakennuskustannusindeksi on ns. *kiinteäpainoinen Laspreyres-indeksi*. Työ-, aine, palvelu- ja kalustokustannuksille määritetään painoarvo, missä suhteessa niiden kustannusmuutokset huomioidaan. Lisäksi on määritetty painoarvot eri tuotantovaiheittain. Painoarvot tarkistetaan aika-ajoin vastaamaan muuttuneita olosuhteita.

## Indeksin aikasarja
Indeksi on määritelty lähes 1900-luvun alusta asti. Vuonna 1955 indeksinpito siirtyi Kulkulaitosten ja yleisten töiden ministeriöltä ja Suomen Pankilta *Tilastolliselle päätoimistolle*, nykyisen julkaisijan Tilastokeskuksen edeltäjälle. 

Indeksisarjoja on useita, sillä indeksi on tasattu useita kertoja. Indeksiluvun kanssa  on aina ilmoitettava **indeksisarja**, muuten on mahdotonta tietää, mihin sarjaan luku perustuu. Uusimmat sarjat ovat: 
*1951 = 100
*1964 = 100
*1973 = 100
*1980 = 100
*1990 = 100
*1995 = 100
*2000 = 100
Vanhoja sarjoja ketjutetaan uudempien sarjojen muutoksilla.

## Tietojen keruu ja julkaiseminen
Indeksit julkaistaan joka kuukauden 12. päivä, tai sitä edeltävänä arkipäivänä. 

Rakennustarvikkeiden hintojen pohjatiedot kerätään kyselyillä suoraan rakennusmateriaaleja myyviltä tukku- ja vähittäiskaupoilta, valmistajilta ja palvelujen tarjoajilta. Rakennustarvikkeisiin on pyritty ottamaan mukaan tärkeimmät tuotteet. Niiden hinnoissa huomioidaan keskitettyjen ostojen yhteydessä yleisesti annettavat alennukset.

Palkkatiedot saadaan palkkatilastoista. Indeksissä seurataan työehtosopimusten mukaisia aika- ja urakkapalkkoja. Myös palkkojen sosiaalikustannukset huomioidaan.

## Esimerkki: Rakennuskustannusindeksi maaliskuulta 2012
**Rakennuskustannusindeksi (2010 = 100)**

**Kokonaisindeksi 105,7**	
*Työpanokset 104,4
*Tarvikepanokset 105,4	
*Muut panokset 111,4

## Lähteet
*
*
*
Koloboa

**Koloboa** eli **roundsaarenboa** (*Bolyeria multocarinata*) on mahdollisesti sukupuuttoon kuollut käärmelaji, joka eli Mauritiuksella ja siitä koilliseen sijaitsevalla Round Islandilla.

Kooltaan koloboa oli 1–1,5-metrinen. Laji eli nimensä mukaan maakoloissa ja etsi saaliinsa maasta, karikkeen ja aluskasvillisuuden joukosta. Sen elinympäristöjä olivat harva metsä ja palmusavanni. Koloboa söi pieniä eläimiä, etenkin liskoja, lintuja ja saarille tuotuja jyrsijöitä. Koloboa hävisi Mauritiukselta 1800-luvun puolivälissä elinalueiden katoamisen, pyynnin ja tulokaslajien takia. Pisimpään laji säilyi Round Islandilla, josta on toistaiseksi tehty vain kymmenkunta löytöä. Löytöjen vähäisyyden takia koloboan elintavat ovat muuten hämärän peitossa. Koloboan kohtaloksi koituivat saarelle tuodut rotat, siat ja vuohet, jotka ovat ylilaiduntaneet saarta ja syöneet myös koloboayksilöitä. Toistaiseksi viimeinen havainto lajista on vuodelta 1975.

## Lähteet
* 
### Viitteet
Kevättaskuruoho

**Kevättaskuruoho** (*Thlaspi caerulescens*, syn. *Thlaspi alpestre*, syn. *Noccaea caerulescens*) on kaksi- tai monivuotinen, loppukeväällä ja kesän alussa kukkiva ristikukkaiskasvi.

## Ulkonäkö ja koko
Kevättaskuruoho kasvaa 10–40 cm korkeaksi ja sen varsi on yleensä haaraton. Lehdet ovat ehytlaitaiset ja herttatyviset. Ne kasvavat ruusukkeena kasvin tyvellä ja kierteisesti varella. Kukat ovat pienet ja valkoiset, joskus hennon violetinsävyiset. Terälehtiä on neljä. Kukinta-aika on huhtikuusta kesäkuuhun. Kevättaskuruohon kukinto on aluksi paljon tiiviimpi kuin esimerkiksi peltotaskuruoholla, mutta kesän mittaan se venyy pituutta. Yksittäisten kukkien paikalle kasvaa alhaalta alkaen litteä, sydämenmuotoinen siemenkota, joka on terävästä päästään ohuella varrella kiinni kasvin varressa. 

Kevättaskuruohoa kasvaa Suomessa kaksi alalajia: usein aivan lehdetön ketokevättaskuruoho (*Thlaspi caerulescens* subsp. *caerulescens*) ja kookkaampi ja monilehtinen toukotaskuruoho (*Thlaspi caerulescens* subsp. *brachypetalum*). Kevättaskuruoho muistuttaa sukulaistaan peltotaskuruohoa (*Thlaspi arvense*) sekä harvinaista kenttäkrassia (*Lepidium campestre*).

## Kasvupaikka
Kevättaskuruoho kasvaa pientareilla, niityillä, pellonreunoilla ja nurmikoilla. Etelä- ja Keski-Euroopassa se kasvaa vuoristoissa.

## Levinneisyys
Kevättaskuruoho kasvaa luontaisena Etelä- ja Keski-Euroopan vuoristoissa, mutta sitä tavataan myös Pohjoismaissa. Suomeen se on tullut 1800-luvun lopulla heinän- ja apilansiementen mukana. Laji on yleisimmillään Etelä-Suomessa.

## Lähteet

## Aiheesta muualla
*Suomen Lajitietokeskus: Ketotaskuruoho (''Noccaea caerulescens'')
*Kasviatlas: Kevättaskuruohoryhmän (''Noccaea caerulescens'' -ryhmä) levinneisyys Suomessa.
*Pohjolan kasvien pauloissa: ''Noccaea caerulescens'' - ketotaskuruoho
*Pohjolan kasvien pauloissa: ''Noccaea brachypetala'' - toukotaskuruoho
*Pinkka, Lajintuntemuksen oppimisympäristö: Ketotaskuruoho (''Noccaea caerulescens'')
*Global Biodiversity Information Facility (GBIF): ''Noccaea caerulescens''
KontuFestari

**KontuFestari** (*Kontufest*) on Helsingin Kontulassa vuosittain elokuussa järjestettävä kolmipäiväinen kulttuuritapahtuma. Vuodesta 2003 asti järjestetyssä, Itä-Helsingin suurimmassa ja koko Helsingin kolmanneksi suurimmassa kulttuuritapahtumassa on käynyt vuosittain noin 10&nbsp;000–13&nbsp;000 kävijää. Tapahtuma on kävijöilleen ilmainen, ja sitä rahoittavat Helsingin kaupunki, Uudenmaan liitto sekä Euroopan aluekehitysrahasto. Tapahtuman järjestäjä on FC Kontu Itä-Helsinki ry, ja yhteistyökumppaneihin kuuluvat Helsingin kaupungin kulttuuriasiainkeskuksen kaupunkikulttuuriyksikkö sekä Helsingin nuorisoasiainkeskuksen Mellunkylän nuorisotyöyksikkö ja Kontulassa sijaitseva, Suomen suurin nuorten toimintakeskus.  

KontuFestarin tunnetuimpia esiintyjiä ovat olleet muun muassa Don Johnson Big Band, The Flaming Sideburns, Eino Grön, Jean S., Amorphis, Pelle Miljoona, Tuomari Nurmio ja Mariska. Ulkomailta tulleita artisteja ovat olleet muun muassa Phil Guy, Maurizio (Rock Steady Crew / Ita), B-boy Mouse (UK) ja Kid Skraam (SWE).

Vuoden 2006 ja 2007 KontuFestarin yhteydessä järjestettiin myös Pohjoismaiden suurin hip hop -tapahtuma East Side Summer Jam, joka sisälsi muun muassa UK B-boy Championships -kilpailun Pohjoismaiden ja Baltian karsintakilpailun sekä mittavan määrän suomalaisia hip hop -artisteja. Breikkauskilpailussa Pohjoismaiden ja Baltian parhaat breakdance-ryhmät kilpailivat paikasta UK Championships -kilpailuun, joka on maailmalla lajin arvostetuin maailmanmestaruuskilpailu. Samalla ratkottiin myös breikin Suomenmestaruuksista. Tapahtumassa vuosien saatossa esiintyivät mm. Notkea Rotta, Pyhimys, Kemmuru, Paleface ja Redrama yhdessä Helsinki Swing Big Bandin sekä Mika Myllärin kanssa, Jontti ja Shaka, Stepa, Heikki Kuula, Elastinen (breikkikisan juontajana) sekä mittava joukko Suomen huippu hip hop -DJ:itä kuten Tibbz, DJ Mobster ja Focus. 

Vuoteen 2011 tapahtuma oli suosionsa huipulla. Kontulan Kesäiseen Kelkkapuistoon kerääntyi yleisöä jopa useita tuhansia enemmän kuin aikaisempina vuosina, joka johti lieveilmiöihin festivaalialueen ulkopuolella. Tapahtuman päätteeksi syntyi häiriöitä ja häiriköintiä ja lähistöllä sytytettiin poistuvan nuorison toimesta mm. tahallinen pensaikkopalo. Häiriöt vaikuttavat festivaalin rahoitukseen. Festivaalin rahoituksen kuivuessa kasaan vuoden 2011 jälkeen festivaali siirtyi Kontulan Kelkkapuistosta Kontulan ostoskeskuksen alueelle, jossa se on siitä saakka järjestetty vuosittain pienimuotoisempana tapahtumana.

## Lähteet
Lannevesi

**Lannevesi** on noin 600 asukkaan kylä Saarijärvellä, joka sijaitsee noin 50 kilometriä Jyväskylästä pohjoiseen. Lanneveden naapurikyliä ovat Uurainen etelässä ja Tarvaala pohjoisessa. Kylä on saanut nimensä Lannevesi-järven mukaan. Toinen suuri vesistö Lannevedellä on Summanen. Varsinaisen Lanneveden keskustan lähialueet ovat Laihankylä, Kyyränkylä, Palsankylä, Mäkikylä ja Hoikankylä.

Lannevedelle perustettiin ensimmäinen kauppapuoti vuonna 1896. Lanneveden osuuskauppa aloitti toimintansa vuonna 1920. Enimmillään kylällä on ollut puolenkymmentä kauppaa. Viimeinen kyläkauppa, Kyläkauppa Mimmi suljettiin 2000-luvulla. Toisen maailmansodan jälkeen Lannevedellä oli useita erikoisliikkeitä, kuten urheilukauppa, ja kirjakauppa osuusliikkeen yhteydessä. Kylällä on toiminut myös postitoimisto, matkahuolto ja kahvila. Pankkitoiminta kylällä alkoi vuonna 1929. 

Lannevedellä toimii Lanneveden alakoulu, joka on perustettu vuonna 1899 sekä Lanneveden POP Pankki. Pankin yhteydessä toimii myös asiamiesposti. Kylällä toimii aktiivinen Lanneveden Sampo Nuorisoseura ry, joka on muun muassa julkaissut vuonna 1998 kyläkirjan ”Tuttua seutua Lanneves”. Nuorisoseurantalo Sampola on ahkerassa käytössä juhla- ja harrastuskäytössä. Lannevedellä järjestetään joka juhannus Kiimasen savulenkki -urheilutapahtuma. Tapahtumaa on järjestetty vuodesta 1983 lähtien.

Lannevedellä vaikuttaneita tai Lannevedeltä kotoisin olevia tunnettuja henkilöitä ovat esimerkiksi Kirsti Paakkanen, taiteilija Frans Toikkanen ja  näyttelijä Tarmo Manni.

Lannevesi valittiin vuonna 2014 Keski-Suomen Vuoden kyläksi.

## Lähteet

## Aiheesta muualla
* Lanneveden kotisivut
Reginald Hill

**Reginald Hill** (3. huhtikuuta 1936 Hartlepool, County Durham – 12. tammikuuta 2012) oli brittiläinen rikoskirjailija, joka tunnetaan etenkin Yorkshireen sijoittuvasta kirjasarjasta, jonka päähenkilöinä ovat Andrew Dalziel ja Peter Pascoe. Kirjojen pohjalta on tehty televisiosarja *[[Yorkshiren etsivät]]* (*Dalziel and Pascoe*). Varhaisemmat suomennokset ovat ilmestyneet SaPo-sarjassa.

## Suomennetut teokset
* *Opin kirot*, 1981 (alkuteos *An advancement of learning* 1971)
* *Kuolema kuvassa*, 1997 (*A Pinch of Snuff* 1978)
* *Tappava hellyys*, 1992  (*A Killing Kindness* 1980)
* *Ken vartijaksi prinssin valitaan*, 1987 (*Who guards a prince* 1982)
* *Viimeinen viesti*, 1990 (*Exit lines* 1984 )
* *Pähkinähiiren kuolema*, 1991 (*Death of a formouse* 1987 )
* *Elämään palautettu*, 1996 (*Recalled to life* 1992)
* *Beulahin kukkulalla*, 2009 (*On Beulah Height* 1998)

## Lähteet

## Aiheesta muualla
*Kotisivu
Borlänge Tidning

**Borlänge Tidning** on ruotsalainen kuusipäiväinen sanomalehti. Sen kotikunta on Borlänge, ja se kuuluu nykyään Bonnier-konserniin. Lehden perusti vuonna 1885 Axel Lidman.

Borlänge Borlänge tidning.JPG|Borlänge Tidningin toimitus Borlängessä.

## Lähteet

## Aiheesta muualla
* Viralliset sivut